สรุปภาวะตลาดต่างประเทศ ประจำวันที่ 20 มิ.ย. 2562
สรุปภาวะตลาดต่างประเทศ ประจำวันที่ 20 มิ.ย. 2562
สรุปภาวะตลาดต่างประเทศ ประจำวันที่ 20 มิ.ย. 2562
21 มิ.ย. 2562

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 200 จุดเมื่อคืนนี้ (20 มิ.ย.) ขณะที่ดัชนี S&amp;P500 ทำสถิติปิดที่ระดับสูงสุดเป็นประวัติการณ์ ขานรับธนาคารกลางสหรัฐ (เฟด) ที่ส่งสัญญาณปรับลดอัตราดอกเบี้ยในเดือนหน้า โดยมีเป้าหมายที่จะพยุงเศรษฐกิจให้เติบโตอย่างต่อเนื่อง นอกจากนี้ ตลาดยังได้รับแรงหนุนจากการพุ่งขึ้นของหุ้นกลุ่มพลังงาน หลังจากราคาน้ำมันดิบทะยานขึ้นกว่า 5%
ดัชนีเฉลี่ยอุตสาหกรรมดาวโจนส์ปิดที่ 26,753.17 จุด เพิ่มขึ้น 249.17 จุด หรือ +0.94% ขณะที่ดัชนี S&amp;P500 ปิดที่ 2,954.18 จุด เพิ่มขึ้น 27.72 จุด หรือ +0.95% และดัชนี Nasdaq ปิดที่ 8,051.34 จุด เพิ่มขึ้น 64.02 จุด หรือ +0.80%
 
ตลาดหุ้นยุโรปปิดบวกเมื่อคืนนี้ (20 มิ.ย.) โดยได้แรงหนุนจากการที่ธนาคารกลางอังกฤษ (BOE) และธนาคารกลางสหรัฐ (เฟด) ส่งสัญญาณผ่อนคลายนโยบายการเงิน นอกจากนี้ ความหวังเกี่ยวกับการเริ่มเจรจาการค้าสหรัฐ-จีนรอบใหม่ ได้ช่วยหนุนตลาดด้วย
ดัชนี Stoxx Europe 600 บวก 0.36% ปิดที่ 386.16 จุด
ดัชนี CAC-40 ตลาดหุ้นฝรั่งเศสปิดที่ 5,535.57 จุด เพิ่มขึ้น 17.13 จุด หรือ +0.31% ขณะที่ ดัชนี DAX ตลาดหุ้นเยอรมันปิดที่ 12,355.39 จุด เพิ่มขึ้น 46.86 จุด หรือ +0.38% และ ดัชนี FTSE 100 ตลาดหุ้นลอนดอนปิดที่ 7,424.44 จุด เพิ่มขึ้น 20.90 จุด หรือ +0.28%
 
ตลาดหุ้นลอนดอนปิดปรับตัวขึ้นเมื่อคืนนี้ (20 มิ.ย.) โดยได้แรงหนุนจากความหวังที่ว่าธนาคารกลางอังกฤษ (BOE) จะกระตุ้นเศรษฐกิจมากขึ้น หลังจากประกาศปรับลดคาดการณ์การขยายตัวทางเศรษฐกิจในไตรมาส 2 และตลาดยังได้แรงหนุนจากการที่ธนาคารกลางสหรัฐ (เฟด) มีแนวโน้มที่จะปรับลดอัตราดอกเบี้ยลงในเดือนหน้าด้วย
ดัชนี FTSE 100 ตลาดหุ้นลอนดอนปิดที่ 7,424.44 จุด เพิ่มขึ้น 20.90 จุด หรือ +0.28%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นกว่า 5% เมื่อคืนนี้ (20 มิ.ย.) หลังจากมีรายงานว่า อิหร่านได้ยิงโดรนสอดแนมของกองทัพสหรัฐ ซึ่งทำให้เกิดความวิตกว่าทั้งสองประเทศอาจเกิดการปะทะกันทางการทหาร ขณะที่นักลงทุนจับตาการประชุมกลุ่มประเทศผู้ส่งออกน้ำมัน (โอเปก) ซึ่งจะจัดขึ้นที่กรุงเวียนนา ในวันที่ 1 ก.ค.นี้
สัญญาน้ำมันดิบ WTI ส่งมอบเดือนก.ค. พุ่งขึ้น 2.89 ดอลลาร์ หรือ 5.4% ปิดที่ 56.65 ดอลลาร์/บาร์เรล โดยสัญญาน้ำมันดิบ WTI เดือนก.ค.ได้ครบกำหนดส่งมอบแล้วเมื่อคืนนี้
สัญญาน้ำมันดิบเบรนท์ส่งมอบเดือนส.ค. เพิ่มขึ้น 2.63 ดอลลาร์ หรือ 4.3% ปิดที่ 64.45 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นเกือบ 4% เมื่อคืนนี้ (20 มิ.ย.) หลังจากธนาคารกลางสหรัฐ (เฟด) ส่งสัญญาณปรับลดอัตราดอกเบี้ยในปีนี้ นอกจากนี้ นักลงทุนยังเข้าซื้อทองในฐานะสินทรัพย์ปลอดภัย ท่ามกลางความตึงเครียดระหว่างสหรัฐและอิหร่าน
สัญญาทองคำตลาด COMEX (Commodity Exchange) ส่งมอบเดือนส.ค. พุ่งขึ้น 48.1 ดอลลาร์ หรือ 3.57% ปิดที่ 1,396.9 ดอลลาร์/ออนซ์ ซึ่งเป็นระดับปิดสูงสุดนับตั้งแต่เดือนก.ย. 2556
สัญญาโลหะเงินส่งมอบเดือนก.ค. เพิ่มขึ้น 53.4 เซนต์ หรือ 3.57% ปิดที่ 15.492 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 20 เซนต์ หรือ 0.02% ปิดที่ 805.6  ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 12 ดอลลาร์ หรือ 0.8% ปิดที่ 1,480.60 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (20 มิ.ย.) หลังจากที่ประชุมธนาคารกลางสหรัฐ (เฟด) ส่งสัญญาณปรับลดอัตราดอกเบี้ยในปีนี้ ท่ามกลางความไม่แน่นอนของภาวะเศรษฐกิจ และการคาดการณ์เงินเฟ้อที่ลดลง
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 107.27 เยน จากระดับ 107.97 เยน และอ่อนค่าลงเมื่อเทียบกับฟรังก์สวิส ที่ระดับ 0.9806 ฟรังก์ จากระดับ 0.9922 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.3191 ดอลลาร์แคนาดา จากระดับ 1.3292 ดอลลาร์แคนาดา
ยูโรแข็งค่าขึ้นแตะที่ระดับ 1.1292 ดอลลาร์ จากระดับ 1.1244 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2699 ดอลลาร์ จากระดับ 1.2666 ดอลลาร์ และดอลลาร์ออสเตรเลียแข็งค่าขึ้นสู่ระดับ 0.6923 ดอลลาร์สหรัฐ จากระดับ 0.6889 ดอลลาร์สหรัฐ
 